Ολοκληρώθηκε η προετοιμασία της ΑΕΚ για το αυριανό ματς με τον Άρη στο Χαριλάου, με μεσημεριανή προπόνηση το Σάββατο στα Σπάτα. Μετά το τέλος της ο Μάσιμο Καρέρα ανακοίνωσε την αποστολή από την οποία λείπουν οι τιμωρημένοι Λόπες, Σιμόες, οι ανέτοιμοι Ολιβέιρα, Μπότος, ο Λάτσι και ο τραυματίας Τσιγκρίνσκι, ο οποίος ακολούθησε ατομικό πρόγραμμα.

Η ΑΕΚ λοιπόν πάει στη Θεσσαλονίκη με τους εξής ποδοσφαιριστές: Μπάρκας, Τσιντώτας, Μπακάκης, Οικονόμου, Βράνιες, Χουλτ, Σβάρνας, Παουλίνιο, Βασιλαντωνόπουλος, Σιμάνσκι, Κρίστιτσιτς, Βέρντε, Αλμπάνης, Κλωναρίδης, Μάνταλος, Σαμπανάτζοβιτς, Γιακουμάκης, Λιβάγια, Αραούχο, Χριστόπουλος.